Huisrower doodgeskiet in LenasiaArgieffoto Ao. Kay Makhubela, woordvoerder van die polisie, het gesê ŉ groep jeugdiges het Maandag by die huis ingebreek en die eienaar geskiet. Die huiseienaar het een van die inbrekers doodgeskiet terwyl die ander drie daarin kon slaag om te ontsnap. Die huiseienaar is na ŉ hospitaal geneem vir behandeling. “Die polisie ondersoek ŉ saak van poging tot huisroof en poging tot moord. Ons doen ŉ beroep op enigiemand wat dalk inligting het oor die verdagtes om die polisie te kontak,” het Makhubela gesê.